მაილს დევისი

მაილს დევისი (რსული ჯოხო: მაილს დიუი დევის III, ინგ. Miles Dewey Davis III) (26 მესი, 1926 - 28 ეკენია, 1991) – მა-20 ოშწანურაშ ართ-ართი არძოშე გოლინუანი დო ინოვატორი მუსიკოსი. 

ოჸეს მარსულებერი, ბენდიშ ლიდერი დო კომპოზიტორი, დევისი ფორფოსტი რდჷ დახე ირი გურგაჩამალი ჸოფირებაშ ჯაზიშ ისტორიას მაჟირა მოსოფელიშ ლჷმაშ უკული. თიქ არსულჷ ნამთინე გურგაჩამალი ორდოშიანი ბიბოპ სტილიშ კომპოზიციეფი დო გჷშაშქჷ ქულ-ჯაზიშ მაართა ინნაჭარეფი. თინა მოდალური ჯაზიშ ფალუაშ ართ-ართი შურიშინმადგუმალი რე, ოდო ჯაზ-როკიქ თიში ნახანდეფშე გორჩქინდჷ შხვა მუსიკოსეფწკჷმა ართო გვიანიშ 1960-იან დო ორდოშიან 1970-იანეფს. 

დუდიშული ჯაზი რდჷ აკა ლჷმაშუკულიანი სტილი, ნამუშათ დევისის გურგაჩამალი გოლინა ვა მუხვამილუაფუნ, მორო ნამთინე მუსიკოსი თიში ბენდეფშე მოგვიანაფილო თე გეზას მეჸუნს. თიში ინნაჭარეფი, მუში მიარერიცხუამი ბენდეფწკჷმა ცოცხალ რსულებეფწკჷმა ართო, გჷნმაჭყვიდირალი რდჷ ჯაზიშ, მუჭოთ მუსიკალური ხელუანობაშ ჟანრიშ, დოკვირდაფას. ჯაზიშ პოპულარიზატორქ დო ინოვატორქ, დევისიქ ჯოხო გიჸოთჷ წყჷნარი, მელოდიური სტილით დო ლაკონური, ბორჯგიშაშქუმალირი კონფრონტაციულობათ. მუჭოთ მაღალ ხეშფარამი დო ირო გემოანობათ მუკოქუნელი ჯაზიშ მუსიკოსინ, დევისი თაშნეშე ჯაზიშ მუსიკაშ კომერციული პოტენციალიშ სიმბოლო რდჷ. 

რესურსეფი ინტერნეტის

მაილს დევისი საიტის Find A Grave
 ოფიციალური ხასჷლა
 ლეიბლიშ ოფიციალური ხასჷლა  


 სქოლიო 

კატეგორია:ამერიკალეფი
კატეგორია:ჯაზიშ მარსულებერეფი
კატეგორია:დუნაბადი 1926
კატეგორია:ნაღურა 1991